cyanic-selkie/wikianc huggingface dataset:
บิตเครื่องหมาย
ในการแทนจำนวนแบบส่วนเติมเต็มสองนั้น บิตเครื่องหมายมีค่าน้ำหนัก (ค่าประจำหลัก) เท่ากับ −2w−1 เมื่อ w คือจำนวนบิตทั้งหมด ในการแทนจำนวนแบบส่วนเติมเต็มหนึ่งนั้น ค่าลบที่น้อยที่สุดคือ 1 − 2w−1 แต่มีการแทนค่าศูนย์ถึงสองแบบคือ +0 กับ −0 และในการแทนจำนวนแบบเครื่องหมายกับขนาด (sign-and-magnitude) บิตเครื่องหมายมีหน้าที่เพียงบอกว่าจำนวนนั้นเป็นบวกหรือลบ
เมื่อบวกจำนวน 8 บิตเข้ากับจำนวน 16 บิตโดยใช้เลขคณิตมีเครื่องหมาย หน่วยประมวลผลกลางจะถ่ายทอดบิตเครื่องหมายผ่านครึ่งอันดับสูงของเรจิสเตอร์ 16 บิตที่เก็บจำนวน 8 บิตอยู่นั้น กระบวนการดังกล่าวเรียกว่าการขยายเครื่องหมาย (sign extension) หรือการถ่ายทอดเครื่องหมาย (sign propagation) กระบวนการขยายเครื่องหมายจะนำมาใช้ เมื่อใดก็ตามที่ชนิดข้อมูลมีเครื่องหมายที่เล็กกว่าจำเป็นต้องแปลงเป็นชนิดข้อมูลมีเครื่องหมายที่ใหญ่กว่า ในขณะที่ยังคงค่าตัวเลขเดิมเอาไว้
ยุทธนาวีที่พอร์ตอาเธอร์
ยุทธนาวีพอร์ตอาเธอร์ (ญี่ปุ่น: 旅順港海戦 / 旅順口海戦 เรียวจุงโก ไคเซ็ง หรือ 旅順港外海戦, เรียวจุงโกไง ไคเซ็ง) เป็นการรบกันทางทะเลเมื่อวันที่ 8-9 กุมภาพันธ์ ค.ศ. 1904 ระหว่างฝ่าย จักรวรรดิญี่ปุ่น และ จักรวรรดิรัสเซีย ซึ่งถือเป็นการเปิดฉากสงครามรัสเซีย–ญี่ปุ่น โดยคืนวันที่ 8 กุมภาพันธ์ กองทัพเรือจักรวรรดิญี่ปุ่นได้เป็นฝ่ายโจมตีกองเรือรัสเซียแบบไม่ทันตั้งตัว ที่น่านน้ำของพอร์ตอาเธอร์ ในดินแดนแมนจูเรีย ซึ่งรัสเซียกำลังเช่าบริหารจากจักรวรรดิชิง เป็นผลให้เรือรบบางส่วนของรัสเซียต้องอัปปางลง
เบื้องหลัง
จากการเข้าไปตักตวงผลประโยชน์จากชาติตะวันตกบนดินแดนของจีน ก่อให้เกิดปฏิกิริยาต่อต้านจากชาวจีนผู้รักชาติ จนเกิดกบฏนักมวย ในปี ค.ศ. 1900 จนมหาอำนาจทั้งหลายรวมถึงอังกฤษ สหรัฐอเมริกา ฝรั่งเศส รัสเซีย และญี่ปุ่น ส่งกำลังเข้าไปช่วยรักษาความสงบในปักกิ่ง จนเหตุการณ์สงบลง แต่รัสเซียกลับไม่ยอมถอนทหารออกจากแมนจูเรีย แสดงเจตนาอย่างชัดแจ้งว่าจะยึดครองแมนจูเรีย พร้อมทั้งยังเสนอให้ญี่ปุ่นยินยอมให้คาบสมุทรเกาหลีเป็นดินแดนที่เป็นกลาง ญี่ปุ่นปฏิเสธข้อเสนอดังกล่าว เพราะมองว่าจะเป็นการยอมรับการครอบครองแมนจูเรียของรัสเซียไปโดยปริยาย
ญี่ปุ่นประเมินว่าไม่สามารถขับไล่กำลังของรัสเซียออกจากแมนจูเรียได้ จึงมีแนวคิดที่จะยับยั้งไม่ให้รัสเซียรุกคืบเข้ามาในคาบสมุทรเกาหลีด้วยวิธีการทางการทูต แต่การเจรจาต่อรองกับรัสเซียไม่ประสบผลสำเร็จ ในปี ค.ศ. 1902 ญี่ปุ่นจึงหันไปผูกมิตรกับอังกฤษที่มีผลประโยชน์ขัดแย้งกับการขยายอิทธิพลของรัสเซียใน เอเซียตะวันออก และเร่งขยายขีดความสามารถทางทหาร โดยเฉพาะการเสริมสร้างกำลังทางเรือประเภทเรือรบหลักตามเป้าหมาย “กองเรือ 6 - 6“ (เรือประจัญบาน 6 ลำ เรือลาดตระเวนหนัก 6 ลำ) เพราะมองว่ารัสเซียกำลังเป็นภัยคุกคามที่ยากจะหลีกเลี่ยงได้อีกต่อไป
ญี่ปุ่นจึงได้เลือกพอร์ตอาเธอร์เป็นเป้าหมายแรกของสงคราม โดยประเมินว่าจำเป็นต้องทำลายกองเรือรัสเซียที่พอร์ตอาเธอร์ให้สิ้นซาก ก่อนที่กำลังทางเรือจากทะเลบอลติกของรัสเซียภายใต้บัญชาการของพลเรือตรีซีโนวี โรซเดสท์เวนสกี จะเดินทางมาสมทบ ซึ่งหากทำได้สำเร็จก็จะส่งผลต่อการรบทางบกอย่างใหญ่หลวง ทั้งยังเป็นเครื่องประกันความปลอดภัยของเส้นทางขนส่งลำเลียงทางทะเลที่จะช่วยในการสนับสนุนการส่งกำลังบำรุงแก่กำลังทางบกของญี่ปุ่นในแมนจูเรียด้วย
ยุทธศาสตร์ของญี่ปุ่น
250px|left|thumb|เมืองพอร์ตอาเธอร์ในปี ค.ศ. 1903 ญี่ปุ่นมองว่าเหตุการณ์ความไม่สงบภายในของรัสเซียจากความเคลื่อนไหวของกลุ่มปฏิวัติต่อต้านรัฐบาลจักรพรรดินีคาไลที่ 2 นั้นส่งผลดีต่อญี่ปุ่น และญี่ปุ่นประเมินว่ารัสเซียจะไม่สามารถระดมกำลังมาที่แมนจูเรียได้อย่างเต็มที่ เพราะต้องแบ่งกำลังบางส่วนไว้ในพื้นที่ยุโรป เพื่อรับมือกับ จักรวรรดิออตโตมัน, จักรวรรดิเยอรมัน และ จักรวรรดิออสเตรีย-ฮังการี กำลังรบทางบกจึงน่าจะมีกำลังใกล้เคียงกัน และด้วยกำลังรบทางทะเล ญี่ปุ่นประเมินว่าตนเองมีความได้เปรียบเหนือกองเรือภาคพื้นแปซิฟิกของรัสเซีย เนื่องจากการเสริมกำลังทางเรือจากยุโรปต้องเดินทางอ้อมแหลมกู๊ดโฮปและจะมีปัญหาในการส่งกำลังบำรุง เพราะเมืองท่าส่วนใหญ่เป็นอาณานิคมของอังกฤษที่เป็นพันธมิตรกับญี่ปุ่น นอกจากนั้นกำลังทางเรือในแปซิฟิกเองยังแบ่งเป็น 2 พื้นที่ คือ ที่พอร์ตอาเธอร์ และวลาดีวอสตอค ญี่ปุ่นจึงน่าจะสามารถรวมกำลังและจัดการกับกำลังทางเรือของรัสเซียในแต่ละพื้นที่ได้ อันจะทำให้ญี่ปุ่นสามารถควบคุมเส้นทางคมนาคมทางทะเลที่มีความสำคัญยิ่งต่อการส่งกำลังบำรุงจากญี่ปุ่นไปยังกองทหารในแมนจูเรียได้
อีกอย่างที่ญี่ปุ่นมองว่าเป็นความได้เปรียบ คือ ทางรถไฟสายทรานส์-ไซบีเรียของรัสเซียยังไม่เสร็จสมบูรณ์ การส่งกำลังบำรุงจากพื้นที่ยุโรปของรัสเซียมายังพื้นที่แมนจูเรียจะทำได้จำกัด ญี่ปุ่นจะต้องโจมตีทำลายกำลังของรัสเซียในแมนจูเรียให้ได้ ก่อนที่ระบบข่ายงานการส่งกำลังบำรุงของรัสเซียจะใช้งานได้อย่างเต็มที่ ในเรื่องการส่งกำลังบำรุงนี้ ฝ่ายญี่ปุ่นก็ตระหนักดีว่ามีปัญหาในทำนองเดียวกัน และมีแนวความคิดว่าจะไม่รุกคืบเข้าไปในแมนจูเรียลึกและเร็วเกินไป แม้จะเป็นฝ่ายได้เปรียบก็ตาม
และประการสุดท้ายที่ญี่ปุ่นมองว่าเป็นความได้เปรียบทางยุทธวิธี เนื่องจากกองทัพรัสเซียมีขนาดใหญ่เกินกว่าที่จะทำการรบในที่ราบของแมนจูเรียได้อย่างมีประสิทธิภาพ ทั้งกำลังพลก็ด้อยการฝึก และการสื่อสารก็ไม่ดี ทำให้ขาดความคล่องตัวในการดำเนินกลยุทธ์ ญี่ปุ่นจึงเชื่อว่าจะได้เปรียบจากการจัดกำลังรบให้มีขนาดย่อมลงและใช้ความคล่องตัวให้เป็นประโยชน์ พร้อมทั้งเน้นการฝึกกำลังพลให้พร้อมทำการรบในเวลากลางคืนอีกด้วย
แม้จะประเมินว่ามีความได้เปรียบต่าง ๆ ดังกล่าว ฝ่ายญี่ปุ่นเองก็ยังเห็นพ้องกันว่า คงไม่สามารถเอาชนะรัสเซียเด็ดขาดได้ เพียงแต่อาจสามารถยันเสมอหรือบรรลุความได้เปรียบเล็กน้อย จึงกำหนดเป้าหมายยุทธศาสตร์ให้มีการไกล่เกลี่ยในเงื่อนไข หกสิบ-สี่สิบ เป้าหมายนี้จะบรรลุได้ต่อเมื่อกองทัพญี่ปุ่นมีความได้เปรียบเหนือกว่ากองทัพรัสเซียในแมนจูเรีย ซึ่งเป็นเรื่องค่อนข้างยากเพราะกำลังสำรอง รวมทั้งอาวุธและกระสุนมีจำกัด
เหตุการณ์
300px|thumb|ภาพวาดเรือรบรัสเซียส่องไฟและยิงปืนต่อต้านเรือรบญี่ปุ่น เวลา 22.30 น. ของวันที่ 8 กุมภาพันธ์ 1904 กองเรือญี่ปุ่นอันประกอบด้วยเรือตอร์ปิโด 10 ลำ ถูกพบโดยเรือประจัญบานของรัสเซีย กองเรือรัสเซียซึ่งรับคำสั่งที่จะไม่เปิดศึกได้เลือกที่จะรายงานไปยังศูนย์บัญชาการ จนกระทั่งเวลา 00.28 น. ของวันที่ 9 กุมภาพันธ์ เรือพิฆาต 4 ลำแรกของญี่ปุ่นได้เข้าหาพอร์ตอาเธอร์โดยไม่เป็นที่สังเกต และได้เปิดฉากโจมตีด้วยตอร์ปิโดไปยังเรือ พัลลาดา และ เร็ทวิซัน ในขณะที่เรือรบลำอื่นของญี่ปุ่นประสบความสำเร็จในการโจมตีน้อยมาก จากการที่ตอร์ปิโดจำนวนมากติดอยู่ในตาข่ายดักตอร์ปิโด ซึ่งกำลังเสริมของญี่ปุ่นนั้นมาสายเกินไปจนทำให้ทางฝ่ายรัสเซียเริ่มสามารถตั้งรับ และทำให้การโจมตีของญี่ปุ่นนั้นดูจะเป็นการโจมตีแบบเอกเทศแทนที่จะโจมตีแบบประสานงานกัน อย่างไรก็ตาม กองเรือจักรวรรดิญี่ปุ่นก็สามารถทำให้เรือประจัญบานที่ใหญ่ที่สุดของรัสเซีย เทสซาเรวิช ได้รับความเสียหายจนไม่สามารถใช้ต่อสู้ได้ในเวลานั้น
เรือพิฆาตของญี่ปุ่น โอะโบะโระ ได้โจมตีครั้งสุดท้าย เมื่อเวลา 02.00 น. ซึ่งเป็นเวลาที่รัสเซียได้ตื่นตัวอย่างเต็มที่ และการส่องไฟพร้อมกับยิงปืนตอบโต้ที่แม่นยำของรัสเซียได้ปิดโอกาสในการโจมตีด้วยตอร์ปิโดของญี่ปุ่น
ผลลัพธ์
เป็นที่ชัดเจนว่า การลาดตระเวณของพลเรือโทชิเงะโตะนั้นเป็นที่ล้มเหลว จากการเข้าประชิดไม่เพียงพอ ในขณะที่พลเรือโทโทโงคัดค้านที่จะต่อสู้กับรัสเซียที่อยู่ภายใต้การโจมตีสนับสนุนจากชายฝั่ง
ไฮ1
ไฮ1 (하이원; High1) เป็นทีมฮอกกี้น้ำแข็งระดับอาชีพที่ตั้งอยู่ในชุนชอน ประเทศเกาหลีใต้ และเป็นหนึ่งในสมาชิกของเอเชียลีกไอซ์ฮอกกี้ ทีมก่อตั้งขึ้นใน ค.ศ. 2004 ซึ่งมีการจัดตั้งผู้เล่นทีมขึ้นในขั้นต้นที่หมดอายุจากลีกเกาหลี ซึ่งไม่ได้ย้ายไปยังทีม อันยังฮัลลา ในทันที จากทีมฮุนไดกับดงวอน ตลอดจนทีมที่ได้รับการยกเลิกอื่นๆ รวมถึงผู้เล่นที่เพิ่งกลับมาจากการรับราชการทหาร ก่อนที่จะเข้าสู่ฤดูกาล 2007-08 ทีมนี้เป็นที่รู้จักในชื่อของ คังวอนแลนด์ (강원랜드) โดยตั้งชื่อตามเจ้าของที่มีชื่อว่า คังวอนแลนด์คอร์ปอเรชัน
กิจกรรมชุมชน
ไฮ1 มีกิจกรรมการกุศลประจำปีซึ่งเรียกว่า "เลิฟพอยน์" ซึ่งทีมจะทำการบริจาคเงิน 40,000 วอนต่อการทำหนึ่งประตู กับ 20,000 วอนเพื่อช่วยการดำเนินงานโดยรวม ในตอนท้ายของฤดูกาล 2010-2011 ทางทีมได้บริจาคเงินเกือบ 5,000,000 วอนให้แก่องค์กรผู้สูงอายุ
สื่อ
ในเดือนกรกฎาคม ค.ศ. 2009 ไฮ1 รีสอร์ท ซึ่งเป็นบริษัทแม่ของทีมไฮ1 ได้เซ็นสัญญาการออกอากาศห้าปีร่วมกับเอสบีเอสสปอร์ทเพื่อออกอากาศการแข่งขันเกมเจ้าบ้าน
โลโก้
โลโก้ของไฮ1 นั้น จะเป็นสุนัขหูยาวถือไม้ฮอกกี้ โดยเป็นสุนัขสวมแว่นป้องกันกับอุปกรณ์ฮอกกี้ ไม้ตีขนาดใหญ่ที่วาดขึ้นเพื่อแสดงจุดสนใจจากการเข้าตีโดยสุนัข ส่วนทางซ้ายของสุนัขคือชื่อของทีมไฮ1 โดยมีสีหลักคือแดงเข้มล้อมขอบด้วยสีขาวตามด้วยสีดำ และอักษร "H" ในคำว่าไฮ1 จะยื่นออกเป็นข้อไม้จากส่วนที่เป็นโลโก้ และเป็นโลโก้ที่ได้รับการปรับปรุงจากที่โลโก้ก่อนหน้านี้มีจุดเด่นที่ตัวนำโชคในชุดทีมเหย้าอยู่ตรงกลางภายใต้ชื่อ "ไฮ1" ในสามเหลี่ยมสีดำ
ตัวนำโชค
ตัวนำโชคของไฮ1 เป็นสุนัขสีขาวขนาดใหญ่ที่ยืนตัวตรง ซึ่งมีหูสีขาวที่เหยียดยาวและสวมชุดทีมเยือนของไฮ1ที่ปราศจากตราใดๆ ตัวนำโชคนี้ยังสวมหมวกฤดูหนาวและถุงมือสีเทา ซึ่งตัวนำโชคที่ปรากฏตัวในสื่อสิ่งพิมพ์มักจะสวมแว่นตาป้องกัน ในขณะที่ตัวนำโชคในโลกแห่งความเป็นจริงจะไม่ได้สวม มันมีสองดวงตาขนาดเล็ก จมูกยาว ตลอดจนไม่มีปากที่สามารถมองเห็นได้
แอนิมอลแพลนเน็ต
แอนิมอล แพลนเน็ต คือช่องรายการสารคดีที่ส่วนใหญ่เกี่ยวกับสัตว์โลก โดยในประเทศไทยสามารถรับชมช่องนี้ได้ผ่านทาง ทรูวิชั่นส์ ช่อง 567 ในระบบดิจิตอล (พบได้ในแพ็กเกจแพลทินัม เอชดี และ โกลด์ เอชดี แพ็กเกจ เท่านั้น)
ยาสูบเล็ก
ยาสูบเล็กหรือยาสูบนิโคติน เป็นไม้ล้มลุก ตั้งตรง ผิวใบหยาบ ปลายใบเรียวแหลม ดอกออกเป็นช่อ สีเหลืองแกมเขียว ผลเป็นแบบแคบซูล กลีบเลี้ยงติดทน มีหลายเมล็ดรูปรีหรือรูปไข่ เป็นพืชที่มีถิ่นกำเนิดในอเมริกาใต้ เป็นยาสูบชนิดแรกที่มีการปลูกเป็นการค้า ก่อนจะแทนที่ด้วย Nicotiana tobaccum ที่มีรสอ่อนนุ่มกว่า ปัจจุบันมีความสำคัญทางการค้าน้อยลง ใช้สูบหรือใช้เป็นยานัตถุ์ บุหรี่บางชนิดในปากีสถานจะผสมยาสูบเล็ก 40% ทำให้มีรสและกลิ่นฉุน นิโคตินในยาสูบนี้มี 4-9.5% ซึ่งสูงกว่ายาสูบที่มี 1-3%
โรงเรียนสาธิตมหาวิทยาลัยราชภัฏชัยภูมิ
โรงเรียนสาธิตมหาวิทยาลัยราชภัฏชัยภูมิ chaiyaphum Rajabhat University Demonstration School ก่อตั้งขึ้นเมื่อ ตั้งอยู่ที่ โรงเรียนสาธิต มหาวิทยาลัยราชภัฏชัยภูมิ ตำบล อำเภอเมือง จังหวัดชัยภูมิ
ประวัติ
โรงเรียนสาธิตมหาวิทยาลัยราชภัฏชัยภูมิ เป็นโรงเรียนในสังกัดมหาวิทยาลัยราชภัฏชัยภูมิ สำนักงานคณะกรรมการการอุดมศึกษา ได้ถือกำเนิดขึ้นเมื่อ ปี พ.ศ. โรงเรียนสาธิตมหาวิทยาลัยราชภัฏชัยภูมิ มีเป้าหมายหลักเพื่อเป็นทางเลือกสำหรับผู้ปกครองที่ปรารถนาจะให้บุตรหลานได้เรียนรู้ในระบบโรงเรียนที่เอื้อต่อการพัฒนาขีดความสามารถของผู้เรียนเต็มศักยภาพ
โรงเรียนสาธิตมหาวิทยาลัยราชภัฏชัยภูมิ เปิดทำการเรียนการสอนครั้งแรกในปีการศึกษา โดยเปิดสอนในระดับชั้นปฐมวัย โดยเริ่มดำเนินการเปิดรับสมัครนักเรียนระดับชั้นอนุบาล 1 ตั้งแต่ภาคเรียนที่ 1 ปีการศึกษา  เป็นต้นมา
ปัจจุบัน โรงเรียนสาธิตมหาวิทยาลัยราชภัฏเปิดดำเนินการสอนระดับ เตรีมอนุบาล -
ตราสัญลักษณ์ประจำโรงเรียน
ตราของโรงเรียนสาธิตฯ เป็นตราของมหาวิทยาลัยราชภัฏที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช
อิม ยุน-อา
อิม ยุน-อา (임윤아; ; เกิด 30 พฤษภาคม ค.ศ. 1990) หรือที่รู้จักในชื่อ ยุนอา (Yoona) เป็น 1 ในสมาชิกเกิร์ลกรุปชื่อดังของเกาหลีใต้ เกิลส์เจเนอเรชัน รับตำแหน่งเป็นนักร้องสนับสนุน นักเต้นนำเป็นมาสคอตของวงและเซ็นเตอร์ของวง นอกจากนี้ยังเป็นที่รู้จักในฐานะนักแสดงนำของซีรีส์ You Are My Destiny
ประวัติ
อิม ยุน-อา เกิดวันที่ 30 พฤษภาคม ค.ศ. 1990 ที่กรุงโซล ประเทศเกาหลีใต้ มีกรุ๊ปเลือดB ยุนอาสำเร็จการศึกษาระดับมัธยมปลายจากโรงเรียนมัธยมปลายแทย็อง และสำเร็จการศึกษาระดับปริญญาตรีจากมหาวิทยาลัยทงกุก สาขาวิชาการแสดงและภาพยนตร์ เมื่อเดือนกุมภาพันธ์ ค.ศ. 2015
เจ้า
เจ้า ในพระยศเจ้านายไทย หมายถึง พระมหากษัตริย์หรือเชื้อสายของพระมหากษัตริย์นับตั้งแต่ชั้นหม่อมเจ้าขึ้นไป ในระบบบรรดาศักดิ์ยุโรป เจ้า (ทั้งเจ้าชายและเจ้าหญิง) ถือเป็นฐานันดรศักดิ์สืบตระกูลในราชวงศ์สำหรับพระราชโอรสธิดาและพระราชนัดดาในพระมหากษัตริย์ เช่น เจ้าชายชาลส์ เจ้าชายแห่งเวลส์ พระราชโอรสในสมเด็จพระราชินีนาถเอลิซาเบธที่ 2 แห่งสหราชอาณาจักร
นอกจากนี้ “เจ้า” ยังอาจหมายถึงประมุขของรัฐขนาดเล็กที่เรียกว่า เจ้าผู้ครองนคร ด้วย เช่น เจ้าแก้วนวรัฐ เจ้าผู้ครองนครเชียงใหม่ ในยุโรป เจ้าชาย ยังหมายถึงเจ้าผู้ครองราชรัฐชั้นพรินซิพาลิตี หากเป็นสตรีก็เรียกว่าเจ้าหญิง เช่น เจ้าชายอัลแบร์ที่ 2 องค์อธิปัตย์แห่งโมนาโก ในปัจจุบันมีราชรัฐชั้นพรินซิพาลิตีเหลือเพียง 3 แห่งในโลก คือ ราชรัฐอันดอร์รา ราชรัฐโมนาโก และราชรัฐลิกเตนสไตน์
เคต บุช
เคต บุช (Kate Bush) หรือชื่อเกิดว่า แคเทอรีน บุช (Catherine Bush) เกิดเมื่อวันที่ 30 กรกฎาคม ค.ศ. 1958 เป็นนักร้อง-นักแต่งเพลง นักดนตรีและโปรดิวเซอร์เพลง ชาวอังกฤษ กับแนวเพลงสุดสรรหาและเสียงร้องอันเป็นเอกลักษณ์ ที่ทำให้เธอเป็นหนึ่งในศิลปินหญิงเดี่ยวในสหราชอาณาจักรที่ประสบความสำเร็จที่สุดในรอบ 30 ปี บุชเซ็นสัญญากับค่ายอีเอ็มไอเมื่ออายุ 16 ปีหลังจากที่เดวิด กิลมอร์แห่งวงพิงก์ฟลอยด์แนะนำเธอไป ในปี 1978 เมื่ออายุ 19 ปี เธอมีซิงเกิ้ลอันดับ 1 บนยูเคซิงเกิ้ลส์ชาร์ต นาน 4 สัปดาห์ กับซิงเกิ้ลเปิดตัว "Wuthering Heights" ที่ทำให้เธอเป็นผู้หญิงคนแรกที่มีซิงเกิ้ลอันดับ 1 ที่เขียนเพลงเอง
หลังจากออกทัวร์ในปี 1979 ที่ถือเป็นทัวร์ครั้งเดียวในอาชีพของเธอ บุชก็ออกอัลบั้มชุด Never for Ever ในปี 1980 ที่ทำให้เธอเป็นศิลปินอังกฤษหญิงเดี่ยวที่มีอัลบั้มติดอันดับ 1 ยูเคอัลบั้มชาร์ตส และเป็นศิลปินหญิงคนแรกที่อัลบั้มเข้าชาร์ตสัปดาห์แรกที่อันดับ 1 ในปี 1987 เธอได้รับรางวัลบริตอวอร์ดส ในสาขาศิลปินหญิงเดี่ยวอังกฤษยอดเยี่ยม เธอออกอัลบั้ม 9 ชุด มี 3 อัลบั้มที่ติดอันดับ 1 ยูเคอัลบั้มส์ชาร์ต และมีซิงเกิ้ลติดท็อป 10 อย่าง "Wuthering Heights," "Running Up That Hill," "King of the Mountain," "Babooshka," "The Man with the Child in His Eyes" และ "Don't Give Up"
ในปี 2002 ในด้านความสามารถการแต่งเพลง เธอได้รับรางวัลไอเวอร์โนเวลโล ในสาขาผู้สร้างความโดดเด่นให้กับดนตรีอังกฤษ ในปี 2005 เธอออกอัลบั้มชุด Aerial อัลบั้มแรกในรอบ 12 ปี อัลบั้มยังได้รับการเสนอชื่อเข้าชิงรางวัลบริตอวอร์ดส ในสาขาอัลบั้มแห่งปีและสาขาศิลปินหญิงเดี่ยวยอดเยี่ยม ในอาชีพการทำงานของเธอ เธอเคยได้รับการเสนอชื่อเข้าชิงรางวัลแกรมมี่ 3 ครั้ง
แหล่งข้อมูลอื่น
1958
BD
BD เป็นตัวย่อ อาจหมายถึง
นาโช บิดัล (นักฟุตบอล)
อิกนาซิโอ "นาโช" บิดัล มิราเยส (เกิดวันที่ 24 มกราคม ค.ศ. 1995) เป็นนักฟุตบอลชาวสเปนผู้เล่นในตำแหน่งกองหลังให้กับโอซาซูนา
บาเลนเซีย
บิดัลเกิดที่เอลกัมเปลโย จังหวัดอาลิกันเต แคว้นบาเลนเซีย เขาได้เข้าร่วมทีมเยาวชนของบาเลนเซียใน ค.ศ. 2009 เขาได้ลงเล่นให้กับทีมสำรองครั้งแรกเมื่อวันที่ 23 มีนาคม ค.ศ. 2014 โดยลงเล่นเป็นตัวสำรองในช่วงครึ่งหลังแทน โฆเซ ลุยส์ กายา ในนัดที่บุกไปแพ้เลบันเต เบ 0–2 ในเซกุนดาดิบิซิออน เบ
บิดัลทำประตูแรกได้เมื่อวันที่ 14 มกราคม ค.ศ. 2017 ในนัดที่เปิดบ้านเอาชนะอัสปัญญ็อล เบ 2–1 เขาได้ลงเล่นให้กับทีมในเซกุนดาดิบิซิออน เบ ฤดูกาล 2016–17 ทั้งหมด 42 นัด ซึ่งในวันที่ 4 พฤษภาคม ค.ศ. 2017 นั้นเอง เขาได้ต่อสัญญากับสโมสรจนถึง ค.ศ. 2020
ในวันที่ 18 สิงหาคม ค.ศ. 2017 บิดัลได้ลงเล่นให้กับทีมชุดใหญ่ในลาลิกาเป็นครั้งแรก ในนัดที่เปิดบ้านเอาชนะลัสปัลมัสไปได้ 1–0 ต่อมาเขาทำประตูแรกในลาลิกาเมื่อวันที่ 24 กันยายน ช่วยให้ทีมเอาชนะเรอัลโซซิเอดัดไปได้ 3–2
เกียรติประวัติ
โอซาซูนา
GB
GB อาจหมายถึง
มหาวิทยาลัยศรีนครินทรวิโรฒ บางเขน
มหาวิทยาลัยศรีนครินทรวิโรฒ บางเขน หรือ มศว บางเขน เป็นอดีตวิทยาเขตหนึ่งของ มหาวิทยาลัยศรีนครินทรวิโรฒ ซึ่งมีประวัติการดำเนินงานในอดีตเป็นเวลาถึง 24 ปี ปัจจุบันเป็นที่ตั้งของมหาวิทยาลัยราชภัฏพระนครและโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
ดิสคัฟเวอรีไซแอ็นซ์
ไซแอ็นซ์แชนแนล (Science Channel) คือช่องรายการโทรทัศน์สารคดี ซึ่งรายการต่างๆ ในช่องนี้จะเน้นเรื่องราวเกี่ยวกับวิทยาศาสตร์และเทคโนโลยีที่สนุกและเข้าใจง่าย ตั้งแต่วิทยาศาสตร์ในอดีต, ปัจจุบัน จนถึงวิทยาการล้ำยุคในอนาคต ในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 563 ในระบบดิจิตอล
มหาวิทยาลัยศรีนครินทรวิโรฒ บางเขน
ประวัติ
วิทยาลัยวิชาการศึกษา (วศ.) จัดตั้งขึ้นโดยพระราชบัญญัติวิทยาลัยวิชาการศึกษา พ.ศ. 2497 เพื่อเป็นสถานการศึกษาและวิจัยในสาขาวิชาการศึกษาและวิชาอื่นที่เกี่ยวข้อง โดยมุ่งหมายส่งเสริมวิชาชีพและวิทยฐานะของครูอาจารย์และเจ้าหน้าที่ผู้บริหารการศึกษา ต่อมาได้จัดตั้งวิทยาลัยวิชาการศึกษาปทุมวันและวิทยาลัยวิชาการศึกษาบางแสน ขึ้นในปี พ.ศ. 2498 ในปี พ.ศ. 2510, 2511, 2512 และ 2513 ได้จัดตั้ง วิทยาลัยวิชาการศึกษา พิษณุโลก (ปัจจุบันคือมหาวิทยาลัยนเรศวร) วิทยาลัยวิชาการศึกษา มหาสารคาม (ปัจจุบันคือมหาวิทยาลัยมหาสารคาม) วิทยาลัยวิชาการศึกษา สงขลา (ปัจจุบันคือมหาวิทยาลัยทักษิณ) วิทยาลัยวิชาการศึกษาพระนคร และวิทยาลัยวิชาการศึกษาพลศึกษา ขึ้นตามลำดับ
วิทยาลัยวิชาการศึกษาพระนครตั้งอยู่บริเวณเดียวกับวิทยาลัยครูพระนคร (มหาวิทยาลัยราชภัฏพระนครในปัจจุบัน) ถนนแจ้งวัฒนะ เขตบางเขน กรุงเทพมหานคร (บนที่ดินของบบวัดพระศรีมหาธาตุวรวิหารลล) ประกอบด้วยส่วนราชการดังนี้
รับนิสิตรุ่นแรกจำนวน 180 คนโดยสอบคัดเลือกจากผู้สำเร็จประกาศนียบัติการศึกษาชั้นสูง (ป.กศ.สูง) แยกเป็น 6 วิชาเอก ได้แก่ วิชาเอกภาษาไทย ภาษาอังกฤษ ประวัติศาสตร์ คณิตศาสตร์ เคมี และชีววิทยา วิชาเอกละ 30 คน เข้าเรียนหลักสูตรการศึกษาบัณฑิต (กศ.บ.)
2 ปี และรับนิสิตรุ่นต่อไปอีก 4 รุ่น จนถึงปี พ.ศ. 2517 วิทยาลัยวิชาการศึกษาพระนครได้รับการยกฐานะขึ้นเป็นมหาวิทยาลัยศรีนครินทรวิโรฒ บางเขน นิสิตที่รับเข้ามาในปีนี้จึงเป็นนิสิต มศว บางเขน นิสิตวศ.พระนครจึงมีเพียง 5 รุ่นเท่านั้น
พระราชบัญญัติมหาวิทยาลัยศรีนครินทรวิโรฒ พ.ศ. 2517 กำหนดให้วิทยาลัยวิชาการศึกษาที่จัดตั้งขึ้นโดยพระราชบัญญัติวิทยาลัยวิชาการศึกษา พ.ศ. 2497 เป็นมหาวิทยาลัยศรีนครินทรวิโรฒ วิทยาลัยวิชาการศึกษาพระนครจึงยกฐานะขึ้นเป็นมหาวิทยาลัยศรีนครินทรวิโรฒ บางเขน (มศว บางเขน) ตั้งแต่วันที่ 28 มิถุนายน พ.ศ. 2517 เป็นต้นมา
มศว บางเขน เปิดสอนหลักสูตรการศึกษาบัณฑิต (กศ.บ) 2 ปีและ 4 ปี ในวิชาเอกภาษาไทย ภาษาอังกฤษ สังคมศึกษา ธุรกิจศึกษา ประวัติศาสตร์ เคมี คณิตศาสตร์ ฟิสิกส์ ชีววิทยา วิทยาศาสตร์ทั่วไป และเทคโนโลยีทางการศึกษา หลักสูตรวิทยาศาสตร์บัณฑิต (วท.บ.) 4 ปี วิชาเอกสถิติและวิชาเอกชีววิทยา หลักสูตรศิลปศาสตร์บัณฑิต (ศศ.บ.) วิชาเอกภาษาและวรรณคดีอังกฤษ ปี พ.ศ. 2530 เปิดสอนระดับปริญญาโทหลักสูตรการศึกษามหาบัณฑิต (กศ.ม.) วิชาเอกอุตสาหกรรมศึกษาขึ้นเป็นครั้งแรก และยังคงเปิดติดต่อกันมาจนถึงปัจจุบันที่ประสานมิตร
ผู้บริหาร มศว บางเขน รองอธิการบดีเป็นผู้บริหารสูงสุดของ มศว บางเขน ในช่วงเวลา 19 ปี (พ.ศ. 2517-2536) มีผู้ดำรงตำแหน่งรองอธิการบดี มศว บางเขน 6 ท่าน ดังนี้
1. ศาสตราจารย์ ดร.ฟุ้งเฟื่อง เครือตราชู
2. ผู้ช่วยศาสตราจารย์ ดร.ปรีชา ธรรมา
3. รองศาสตราจารย์ ดร.วิชัย ดิสสระ
4. รองศาสตราจารย์อารีย์ สหชาติโกสีย์
5. ผู้ช่วยศาสตราจารย์ ดร.ธานี ทับทิมโต
6. รองศาสตราจารย์ ดร.โชติ เพชรชื่น ( รักษาราชการ )
ยุบรวม
มศว บางเขนดำรงอยู่ได้ 19 ปี และสิ้นสุดลงเมื่อเดือนพฤษภาคม พ.ศ. 2536 ตามโครงการยุบรวมวิทยาเขต (โดยมติคณะรัฐมนตรีลงวันที่ 23 มิถุนายน พ.ศ. 2523 ให้ยุบรวมวิทยาเขตของมหาวิทยาลัยศรีนครินทรวิโรฒทั้งหมดในกรุงเทพมหานคร ไปไว้ที่เดียวกัน ณ มศว ประสานมิตร) ขณะนั้นมีนิสิตปริญญาตรีที่เหลืออยู่ชั้นปีที่ 3 และชั้นปีที่ 4 จำนวน 317 คน และนิสิตปริญญาโทอีก 84 คน รวมนิสิตทั้งสิ้น 401 คน (เนื่องจากมหาวิทยาลัยให้งดรับนิสิตชั้นปีที่ 1 ในทุกสาขา ตั้งแต่ปีการศึกษา 2535 เป็นต้นมา)
พ.ศ. 2536 มหาวิทยาลัยศรีนครินทรวิโรฒ วิทยาเขตปทุมวัน และวิทยาเขตบางเขน ได้รวมกับวิทยาเขตประสานมิตร เป็นวิทยาเขตกลาง
คณะศึกษาศาสตร์ บางเขน
หลังจากสิ้นสุดความเป็นวิทยาเขตส่วนกลาง คณาจารย์ นิสิต และศิษย์เก่าที่ร่วมกันคัดค้านการยุบรวมมาแต่ต้น ทำหนังสือถึงทบวงมหาวิทยาลัย ขอให้ทบทวนมติคณะรัฐมนตรีเกี่ยวกับการยุบรวมวิทยาเขตของมหาวิทยาลัยศรีนครินทรวิโรฒ และคณะรัฐมนตรีมีมติในวันที่ 20 เมษายน พ.ศ. 2536 ว่า "การจัดตั้งหรือการยุบรวมวิทยาเขต เป็นดุลพินิจของสภามหาวิทยาลัยแต่ละแห่ง จึงสมควรให้สภามหาวิทยาลัยศรีนครินทรวิโรฒพิจารณาปัญหาดังกล่าว พร้อมทั้งผลกระทบและเสนอทางแก้ปัญหาอันเกิดจากผลกระทบนั้น ๆ อีกครั้งหนึ่ง
ในชั้นนี้คณะรัฐมนตรียังไม่รับพิจารณาปัญหานี้ แต่เพื่อป้องกันความเดือดร้อนแก่ประชาชน จึงขอให้ทบวงมหาวิทยาลัยประสานงานกับมหาวิทยาลัยศรีนครินทรวิโรฒ ในการแก้ปัญหาการรับนักเรียนโรงเรียนสาธิต และนักศึกษาของวิทยาเขตทั้งสองแห่งในปีนี้มิให้เป็นปัญหาเดือดร้อน พร้อมทั้งให้พิจารณาการใช้สถานที่ตั้งวิทยาเขตเดิมเพื่อประโยชน์ในการเรียนการสอนตามปกติต่อไปด้วย" ในที่สุดมหาวิทยาลัยศรีนครินทรวิโรฒพิจารณาให้ใช้พื้นที่ของวิทยาเขตบางเขนเดิมจัดการเรียนการสอนต่อไปได้ โดยให้เริ่มรับนิสิตใหม่ได้ตั้งแต่ปีการศึกษา 2537 เป็นต้นไปหลังจากหยุดรับนิสิตในปีการศึกษา 2535 และ 2536
ปีการศึกษา 2537 มศว บางเขน( เดิม ) เปิดรับนิสิตชั้นปีที่ 1 หลักสูตรการศึกษาบัณฑิต (กศ.บ.) 6 วิชาเอก คือวิชาเอกสังคมศึกษา ภาษาไทย เทคโนโลยีทางการศึกษา วิทยาศาสตร์-เคมี วิทยาศาสตร์-ชีววิทยา และวิทยาศาสตร์-คณิตศาสตร์ รวมจำนวนนิสิตทั้งสิ้น 150 คน บริหารงานโดยคณะศึกษาศาสตร์ บางเขน ในรูปของคณะกรรมการบริหารคณะศึกษาศาสตร์ บางเขน ดังนี้
1. รองคณบดีคณะศึกษาศาสตร์ บางเขน
2. ผู้ช่วยคณบดีฝ่ายต่าง ๆ
3. ประธานอาคารมนุษยศาสตร์ วิทยาศาสตร์ ศึกษาศาสตร์ และสังคมศาสตร์
4. รองผู้อำนวยการหอสมุด
ทั้งนี้มหาวิทยาลัยมอบหมายให้ ผู้ช่วยศาสตราจารย์ชัยโรจน์ ชัยอินคำ ผู้ช่วยอธิการบดี ทำหน้าที่ประสานงานระหว่างคณะศึกษาศาสตร์ บางเขน กับ มหาวิทยาลัย
ปีการศึกษา 2538 เปิดรับนิสิตเพิ่มขึ้นอีก 3 วิชาเอก ได้แก่ วิทยาศาสตร์-ฟิสิกส์ คหกรรมศาสตร์ และ ธุรกิจศึกษา จึงมีวิชาเอกที่เปิดสอนทั้งหมด 9 วิชาเอก ในปีการศึกษานี้
ผู้บริหารคณะศึกษาศาสตร์ บางเขน
1. อาจารย์อนุสรณ์ อรรถศิริ
2. รองศาสตราจารย์สมพล มงคลพิทักษ์สุข
คณะศึกษาศาสตร์ บางเขน ดำเนินได้เพียง 3 ปี ก็เกิดกรณีพิพาทกับสถาบันราชภัฏพระนครที่ต้องการให้คณะศึกษาศาสตร์ย้ายออกไป กรณีพิพาทคลี่คลายลงด้วยมติคณะรัฐมนตรีลงวันที่ 4 มีนาคม พ.ศ. 2540 ซึ่งสรุปความได้ว่า คณะศึกษาศาสตร์ บางเขน ต้องย้ายไปจัดการเรียนการสอนที่ใหม่ โดยได้รับการสนับสนุนงบประมาณในการก่อสร้างจากสำนักงบประมาณ และงดรับนิสิตใหม่ตั้งแต่ปีการศึกษา 2541 เป็นต้นไป นิสิตคณะศึกษาศาสตร์ บางเขน จึงมีเพียง 4 รุ่นเท่านั้น รุ่นสุดท้ายสำเร็จการศึกษาในปี พ.ศ. 2544
บ่วงหงส์
บ่วงหงส์ เป็นนวนิยายของ กิ่งฉัตร หรือ ปาริฉัตร ศาลิคุปต์ ซึ่งเป็นภาคต่อจาก ตามรักคืนใจ ถูกสร้างเป็นละครโทรทัศน์มาแล้วถึง 3 ครั้ง ด้วยกัน
การสร้างเป็นละครโทรทัศน์
ครั้งแรกเมื่อปี พ.ศ. 2541 สุรางค์ เปรมปรีดิ์ ผู้ถือลิขสิทธิ์นวนิยาย มอบทีมผลิตดาราวิดีโอ บทโทรทัศน์โดย ปราณประมูล กำกับการแสดงโดย จรูญ ธรรมศิลป์ นำแสดงโดย จอห์น รัตนเวโรจน์, บุษกร พรวรรณะศิริเวช, ลิขิต เอกมงคล, วีรยุทธ รสโอชา, สรารัตน์ หรุ่มเรืองวงศ์ เริ่มออกอากาศปี พ.ศ. 2541 ทางสถานีโทรทัศน์สีกองทัพบกช่อง 7
ครั้งที่สองปี พ.ศ. 2552 โดยบริษัท ดีด้า วิดีโอ โปรดักชั่น จำกัด บทโทรทัศน์โดย ภาวิต กำกับการแสดงโดย วัชรา สังข์สุวรรณ นำแสดงโดย วีรภาพ สุภาพไพบูลย์, เขมนิจ จามิกรณ์, กุลณัฐ กุลปรียาวัฒน์, เอกรัตน์ สารสุข, อานัส ฬาพานิช โดยเริ่มออกอากาศตอนแรกวันที่ 20 พฤษภาคม - 9 กรกฎาคม พ.ศ. 2552 ทางสถานีโทรทัศน์สีกองทัพบกช่อง 7
และนำกลับมาสร้างใหม่อีกครั้งในปี พ.ศ. 2560 ผลิตโดยบริษัท ถนัดละคร จำกัด บทโทรทัศน์ ศุภวรรณ ทองขลิบ, เหมือนฝัน ขาวเหนือ, ศันสนีย์ ดุลยธนบดี กำกับการแสดงโดย ยุทธนา ลอพันธุ์ไพบูลย์ นำแสดงโดย จิรายุ ตั้งศรีสุข, คิมเบอร์ลี่ แอน เทียมศิริ, น้ำทิพย์ จงรัชตวิบูลย์ โดยฉบับนี้เป็นภาคต่อของ ตามรักคืนใจ เมื่อปี พ.ศ. 2558 เนื่องจากมีตัวละครหลัก สีหนาท (นายสิงห์) ณเดชน์ คูกิมิยะ, นารา (หนูนา) นิษฐา จิรยั่งยืน, ราม (น้าราม) ธนากร โปษยานนท์ และขนิษฐา (คุณน้อง) เดียร์น่า ฟลีโป ปรากฏตัวในเรื่อง โดยเริ่มออกอากาศตอนแรกวันที่ 14 มีนาคม พ.ศ. 2560 - 24 เมษายน พ.ศ. 2560 ทางสถานีโทรทัศน์ไทยทีวีสีช่อง 3
ดอกเตอร์ฮู
ดอกเตอร์ฮู (Doctor Who) เป็นภาพยนตร์ชุดสืบเนื่องแนววิทยาศาสตร์ของสหราชอาณาจักร ออกอากาศครั้งแรกในปี ค.ศ. 1963 ผลิตโดยบรรษัทแพร่ภาพกระจายเสียงอังกฤษ (บีบีซี) โดยมีเนื้อหาเป็นเรื่องราวการผจญภัยของดอกเตอร์ (The Doctor) ซึ่งเป็นเจ้าแห่งกาลเวลา (Time Lord) มนุษย์ต่างดาวที่เดินทางข้ามเวลาและอวกาศ มีรูปร่างเหมือนมนุษย์ เขาท่องไปทั่วจักรวาลด้วยทาร์ดิสซึ่งเป็นยานอวกาศที่สามารถเดินทางข้ามเวลาได้ ภายนอกเป็นตู้ตำรวจสีน้ำเงินปี ค.ศ. 1963 ของอังกฤษ ซึ่งเป็นปีที่ภาพยนตร์ชุดนี้ได้ออกอากาศเป็นครั้งแรก เขามีผู้ร่วมเดินทางไปกับทาร์ดิสด้วย ดอกเตอร์ต้องเผชิญกับศัตรูต่าง ๆ มากมายเพื่อที่จะรักษาอารยธรรมต่าง ๆ ช่วยเหลือมนุษย์ และแก้ไขประวัติศาสตร์ที่ผิดพลาด
ดอกเตอร์ฮู มีกระแสตอบรับเข้ามามากมาย เช่น ได้เป็นหนึ่งในรายการโทรทัศน์ที่ดีที่สุดในสหราชอาณาจักร ได้รับรางวัลภาพยนตร์ชุดสืบเนื่องยอดเยี่ยมในงาน British Academy Television Award ประจำปี ค.ศ. 2006 และรางวัลจากงาน National Television Awards 5 ปีซ้อน (ค.ศ. 2005-2010) ซึ่งช่วงนั้นเป็นช่วงที่ Russell T Davies เป็นผู้อำนวยการผลิต ในปี ค.ศ. 2011 แมตต์ สมิธ เป็นดอกเตอร์คนแรกที่ได้รับการเสนอชื่อเป็นนักแสดงชายยอดเยี่ยมในงาน BAFTA Television Award
ปัจจุบัน ดอกเตอร์ฮู เป็นละครโทรทัศน์บันเทิงคดีแนววิทยาศาสตร์ที่ออกอากาศยาวนานที่สุดในโลก ถือว่าเป็นการประสบความสำเร็จมากที่สุดของภาพยนตร์ชุดสืบเนื่องแนววิทยาศาสตร์ที่ผ่าน ๆ มา
โครงเรื่อง
ดอกเตอร์ฮู จะดำเนินเรื่องเกี่ยวกับตัวละครหลักของเรื่องซึ่งเป็นเจ้าแห่งกาลเวลาจากดาวแกลลิเฟรย์ ที่มีชื่อว่า "เดอะดอกเตอร์" เขาหลบหนีมาจากแกลลิเฟรย์โดยขโมยทาร์ดิส (TARDIS ย่อมาจาก Time and Relative Dimensions in Space แปลว่า "กาลและมิติสัมพัทธ์ในอวกาศ") ซึ่งเป็นไทม์มะชีนที่สามารถพาเขาไปที่ไหนก็ได้ในห้วงเวลาและอวกาศ ทาร์ดิสจะมี "วงจรกิ้งก่า" โดยปกติแล้วจะทำให้ยานนี้เมื่อลงจอดที่ไหนก็ตาม มันก็จะเปลี่ยนรูปลักษณ์ภายนอกให้กลบกลืนกับสถานที่นั้น แต่อย่างไรก็ตาม ทาร์ดิสของดอกเตอร์ก็ได้ติดอยู่ในรูปร่างของตู้โทรศัพท์สีน้ำเงินของอังกฤษเนื่องจากความผิดพลาดในวงจรกิ้งก่า
มีไม่บ่อยครั้งนักที่ดอกเตอร์จะออกเดินทางตัวคนเดียว ส่วนใหญ่เขาจะพาคู่หูไปออกผจญภัยด้วย คู่หูของเขาจะเป็นมนุษย์เสียส่วนใหญ่เนื่องจากเขาพบว่าโลกเป็นดาวที่มีความน่าหลงใหล เขาไปพบเจอกับเหตุการณ์ประหลาดบ่อยครั้งซึ่งเขาก็พยายามที่จะหยุดยั้งสิ่งมีชีวิตชั่วร้ายที่บุกรุกทำร้ายผู้คนหรือพยายามเปลี่ยนแปลงประวัติศาสตร์ โดยใช้เพียงความชาญฉลาดและเครื่องมือของเขา เช่น ไขควงคลื่นเสียง เป็นต้น ในฐานะที่เป็นเจ้าแห่งกาลเวลา เขามีความสามารถในการคืนสภาพร่างกายใหม่เมื่อได้รับบาดเจ็บ แต่ก็จะส่งผลให้รูปลักษณ์ภายนอกและลักษณะนิสัยเปลี่ยนไปด้วย ดอกเตอร์ได้ก่อศัตรูขึ้นมามากมายในขณะที่เขาออกเดินทางอยู่ รวมถึงดาเล็ก, ไซเบอร์แมน และเดอะมาสเตอร์ซึ่งเป็นเจ้าแห่งกาลเวลาเหมือนกับเขาอีกด้วย.
ประวัติ
ดอกเตอร์ฮู ได้ออกอากาศครั้งแรกเมื่อวันเสาร์ที่ 23 พฤศจิกายน ค.ศ. 1963 เวลา 17.15 น. ตามเวลาท้องถิ่นของสหราชอาณาจักร ทางสถานีโทรทัศน์ช่องบีบีซีวัน ดอกเตอร์ฮู ออกอากาศตอนละสัปดาห์ แต่ละตอนจะมีความยาวประมาณ 25 นาที หลังจากที่ได้มีการประชุมการจัดผังรายการแล้ว Sydney Newman ได้รับผิดชอบในเรื่องของการพัฒนาภาพยนตร์ชุดสืบเนื่องเรื่องนี้ จึงเริ่มเขียนบทโดยมี Sydney Newman กับกองบรรณาธิการบทละครซึ่งมี Donald Wilson เป็นบรรณาธิการบทละคร C.E. Webber เป็นหัวหน้าฝ่ายเขียนบท Anthony Coburn กับ David Whitaker เป็นผู้เขียนบท และ Verity Lambert เป็นผู้อำนวยการผลิต
เมื่อ ค.ศ. 1989 ดอกเตอร์ฮู ได้ออกอากาศทางช่องบีบีซีวันมาเป็นเวลา 26 ปี จำนวนผู้ชมกลับเริ่มลดน้อยลงและกระแสตอบรับจากสาธารณชนลดลงอีกด้วย อย่างไรก็ตาม Sophie Aldred ได้จัดทำสารคดีภาพยนตร์ชุดสืบเนื่อง Doctor Who: More Than 30 Years in the TARDIS ซึ่งก็ยังได้กระแสตอบรับมาอยู่ แต่ทางกองบรรณาธิการภาพยนตร์ชุดสืบเนื่องของบีบีซี ยังไม่ได้วางแผนที่จะถ่ายทำ ดอกเตอร์ฮู ฤดูกาลที่ 27 ที่จะต้องออกอากาศในปี ค.ศ. 1990 ในที่สุดทางบีบีซีจึงได้ตัดสินใจอนุมัติให้ภาพยนตร์ชุดสืบเนื่อง ดอกเตอร์ฮู ได้กลับมาถ่ายทำและออกอากาศอีกครั้ง
ในขณะที่บริษัทผลิตภาพยนตร์บางแห่งได้ปิดตัวลงไปจำนวนมาก ทางบีบีซีได้พยายามหาบริษัทผลิตภาพยนตร์เพื่อที่จะถ่ายทำภาพยนตร์ชุดนี้อีกครั้ง Philip Segal เดิมทีเป็นชาวอังกฤษอยู่แล้วได้ย้ายถิ่นฐานไปทำงานที่โคลัมเบียพิคเจอร์ส สหรัฐอเมริกา ก็ได้เข้ามาร่วมงานกับบีบีซีในช่วงเดือนมิถุนายน ค.ศ. 1989 ตรงกับช่วงที่ ดอกเตอร์ฮู ฤดูกาลที่ 26 กำลังออกอากาศพอดี ในที่สุด Philip Segal ได้ลงมติในที่ประชุมเพื่อเริ่มการถ่ายทำ ดอกเตอร์ฮู ในรูปแบบภาพยนตร์โทรทัศน์ และออกอากาศทางช่อง Fox Network ในปี ค.ศ. 1996 จากความร่วมมือของฟอกซ์, ยูนิเวอร์ซัลพิกเจอส์, บีบีซี และบีบีซีเวิลด์ไวด์ อย่างไรก็ดี ดอกเตอร์ฮู ได้กลับมาประสบความสำเร็จอีกครั้งในสหราชอาณาจักร (มีจำนวนผู้ชมกว่า 9.1 ล้านคน) แต่ก็ยังไม่ค่อยประสบความสำเร็จในสหรัฐอเมริกาเท่าที่ควร
ในเดือนกันยายน ค.ศ. 2003 สถานีโทรทัศน์บีบีซีได้สั่งไปยังบริษัทผลิตภาพยนตร์ต่าง ๆ ให้เริ่มต้นการถ่ายทำภาพยนตร์ชุดสืบเนื่อง ดอกเตอร์ฮู อีกครั้ง หลังจากที่บีบีซีเวิลด์ไวด์ได้พยายามย้อนไปดูภาพยนตร์ชุดสืบเนื่องรุ่นเก่า ๆ มาหลายปี โดยมี Russell T Davies เป็นผู้อำนวยการผลิตและเขียนบทละคร และยังมี Julie Gardner เป็นหัวหน้าฝ่ายการละครของบีบีซีคัมรีเวลส์
ดอกเตอร์ฮู ได้กลับมาอีกครั้ง เมื่อวันที่ 26 มีนาคม ค.ศ. 2005 ทางช่องบีบีซีวัน โดยมีตอน Rose เป็นตอนแรก ต่อจากนั้นภาพยนตร์ชุดนี้ก็ได้ถ่ายทำต่อเนื่องมาตั้งแต่ปี ค.ศ. 2006 ไปจนถึงปัจจุบัน และยังมีรายการพิเศษในช่วงคริสต์มาสซึ่งเริ่มมีมาตั้งแต่ปี ค.ศ. 2005 แล้ว ส่วนในปี ค.ศ. 2009 ได้ออกอากาศในช่วงต้นปีแล้วจบพอดี แต่ก็ยังมีรายการพิเศษเพิ่มเข้ามาโดยมีนักแสดงนำคือ เดวิด เทนนันต์ ต่อมาในปี ค.ศ. 2010 Steven Moffat ได้ขึ้นมาเป็นหัวหน้าทีมเขียนบทและเป็นผู้อำนวยการผลิตแทน Russell T Davies
ดอกเตอร์ฮู ในรุ่นตั้งแต่ปี ค.ศ. 2005 ยังใช้เค้าโครงเรื่องตามแบบดั้งเดิมของปี ค.ศ. 1963-1989 และตามแบบภาพยนตร์โทรทัศน์ของปี ค.ศ. 1996 ภาพยนตร์ชุดสืบเนื่องเรื่องนี้วางโครงเรื่องได้อย่างเหมาะสม เหมาะสำหรับทุกคนในครอบครัว เพราะภาพยนตร์ชุดนี้จะดำเนินเรื่องโดยแทรกความรู้ผ่านการท่องเวลา หรือประมาณว่าการสำรวจความคิดต่าง ๆ ทางวิทยาศาสตร์รวมไปถึงเหตุการณ์ต่าง ๆ ในประวัติศาสตร์
ดอกเตอร์
ในช่วงแรก ๆ ข้อมูลหลาย ๆ อย่างของตัวละครดอกเตอร์ยังเป็นปริศนา เปิดเผยแต่เพียงว่าเขาเป็นนักเดินทางต่างดาวที่มีสติปัญญาสูงส่ง ต่อสู้กับความอยุติธรรมไปพร้อม ๆ กับเดินทางสำรวจกาลและอวกาศผ่านยานเวลาที่ทำงานได้น่าเชื่อบ้างไม่น่าเชื่อบ้างชื่อว่าทาร์ดิสซึ่งข้างในใหญ่กว่าข้างนอก
จากที่ในช่วงแรกตัวละครนี้มีลักษณะโมโหง่าย ดูค่อนข้างจะชั่วร้าย เมื่อเวลาผ่านไปก็ค่อย ๆ เผยให้เห็นด้านอ่อนโยนมากขึ้น ต่อมาจึงมีการเปิดเผยว่าดอกเตอร์คนนี้กำลังหลบหนีจากชาวเผ่าพันธุ์เดียวกันคือเหล่าเจ้าแห่งกาลเวลาจากดาวเคราะห์แกลลิเฟรย์
การเปลี่ยนแปลงรูปร่าง
ผู้ผลิตรายการได้นำเอาแนวคิดว่าด้วย "การเจริญทดแทน" (Regeneration) เพื่อให้สามารถเปลี่ยนผู้แสดงเป็นดอกเตอร์ได้ ครั้งแรกที่มีความจำเป็นต้องพิจารณาเรื่องการเปลี่ยนผู้แสดงเป็นผลจากสุขภาพของวิลเลียม ฮาร์เนลล์ที่ไม่ค่อยดีนัก แม้กระนั้นคำว่าการเจริญทดแทนก็ยังไม่ถูกใช้จนกว่าจะมีการเจริญทดแทนของดอกเตอร์เป็นครั้งที่สาม
คู่หู
รูปโฉมของคู่หูปกติแล้วจะเป็นมนุษย์ พวกเขาได้ปรากฏอยู่ในด็อกเตอร์ฮูตั้งแต่การริเริ่มโปรแกรมในปี 1963 หนึ่งในบทบาทของคู่หูคือเป็นเครื่องเตือน “หน้าที่ศีลธรรม” ของด็อกเตอร์ คู่หูคนแรกของด็อกเตอร์ที่ได้เห็นบนจอแก้วคือหลานสาวของเขา ซูซาน ฟอร์แมน (คาโรล แอน ฟอร์ด) กับคุณครูของเธอ บาบาร่า ไรท์ (แจ็คลิน ฮิล) และ เอียน เชสเตอร์ตัน (วิลเลียม รัสเซล) ตัวละครเหล่านี้มีจุดมุ่งหมายเพื่อแสดงเป็นตัวแทนของผู้ชม โดยผู้ชมจะค้นพบข้อมูลเกี่ยวกับด็อกเตอร์ ผู้ที่เป็นเหมือนตัวแทนของปริศนา ความลี้ลับ มีเพียงเรื่องราวเดียวเท่านั้นที่ด็อกเตอร์ต้องออกเดินทางตัวคนเดียว ซึ่งก็คือตอน The Deadly Assassin (1976) คู่หูที่ปรากฏในซีรีส์ช่วงนั้นได้แก่ โรมาน่า (แมรี แทมม์ และ ลัลลา วอร์ด) ไทม์เลดี้คนหนึ่ง, ซาราห์ เจน สมิธ (อลิซาเบธ สลาเดน) และ โจ แกรนท์ (เคธี แมนนิ่ง) ทั้งสามคนนี้ล้วนทำหน้าที่เป็นตัวแทนของผู้ชมจากทางบ้านได้เป็นอย่างดีโดยการขอให้ด็อกเตอร์เปิดเผยข้อมูลบางส่วนของตัวเองและไปก่อความวุ่นวายให้ด็อกเตอร์ต้องมาแก้ไข ปกติแล้วด็อกเตอร์จะมีคู่หูใหม่ๆ เข้ามาและสูญเสียคู่หูคนเก่าไป บางคนกลับบ้าน หรือตามหาความฝัน — หรือความรัก — บนโลกที่พวกเขาได้ไปเยือน แต่บางคนกลับตายระหว่างการดำเนินเรื่อง คู่หูส่วนใหญ่แล้วจะเป็นมนุษย์ หรือเอเลี่ยนที่มีรูปร่างเหมือนมนุษย์
นับตั้งแต่การรื้อฟื้นซีรีส์ในปี 2005 ด็อกเตอร์ก็ออกเดินทางไปไหนมาไหนกับคู่หูที่เป็นผู้หญิงโดยส่วนใหญ่ โดยครั้งนี้จะมีบทบาทมากกว่าซีรีส์ในช่วงก่อน สตีเวน มอฟแฟต ได้อธิบายเกี่ยวกับคู่หูว่าพวกเขาเปรียบเสมือนตัวละครหลักของเรื่อง ในขณะที่เรื่องราวของคู่หูแต่ละคนเริ่มต้นขึ้น พวกเธอก็เกิดความเปลี่ยนแปลงไปตามกาลเวลาขณะการออกเดินทางไปกับด็อกเตอร์ อาธิ แนวคิดเกี่ยวกับโลกและจักรวาล คู่หูเริ่มแรกของด็อกเตอร์คนที่เก้าและด็อกเตอร์คนที่สิบ คือ โรส ไทเลอร์ (บิลลี่ ไปเปอร์), มาร์ธา โจนส์ (ฟรีม่า อัคยีแมน), ดอนน่า โนเบิ้ล (แคทเธอรีน เท็ต), มิกกี้ สมิธ (โนเอล คล๊าร์ค) และ แจ็ค ฮาร์กเนส (จอห์น แบร์โรว์แมน) ต่อมาคู่หูของด็อกเตอร์คนที่สิบเอ็ด เรียกได้ว่าเป็นด็อกเตอร์คนแรกที่มีคู่หูเป็นคู่แต่งงาน ได้แก่ เอมี่ พอนด์ (คาเรน กิลแลน) และ รอรี่ วิลเลี่ยมส์ (อาเทอร์ ดาร์วิลล์) ขณะท่องจักรวาลไปกับทั้งคู่ เขาก็ได้พบกับ ริเวอร์ ซอง (อเล็กซ์ คิงสตัน) และ คลาร่า ออสวอลด์ (เจนน่า โคลแมน) ก่อให้เกิดเนื้อเรื่องใหม่ๆ ทอดยาวออกไปเกี่ยวกับตัวของพวกเธอ ซีรีส์ที่สิบประกอบไปด้วย เพิร์ล แมคกี้ นำแสดงในบท บิล พอตต์ เธอเป็นคู่หูคนแรกของด็อกเตอร์ที่เป็นคนชอบเพศเดียวกันอย่างเปิดเผย โดนเพิร์ล แมคกี้ได้พูดว่า การนำเสนอแนวคิดเกี่ยวกับ LGBTQ นับว่าเป็นสิ่งสำคัญที่ซีรีส์กระแสหลักควรจะมี
คู่หูบางคนได้กลับมาปรากฏตัวอีกครั้ง ไม่ว่าจะเป็นซีรีส์หลักหรือซีรีส์แยก อย่างซาราห์ เจน สมิธ ที่ได้เป็นตัวละครสำคัญในเรื่อง The Sarah Jane Adventures (2007 –11) ตามมาด้วยการกลับมาอีกครั้งของเธอในด็อกเตอร์ฮู ปี 2006 นักแสดงรับเชิญในซีรีส์มีอดีตคู่หูคนเก่าของด็อกเตอร์ โจ แกรนท์, K9, และ หัวหน้ากอง เลทบริดจ์-สจ๊วต (นิโคลาส คอร์ทนี่ย์) ตัวละครแจ็ค ฮาร์กเรส เองก็ได้มีซีรีส์แยกด้วยเช่นกันในชื่อ ทอร์ชวู้ด (2006–11) โดยมาร์ธา โจนส์ได้ปรากฏตัวในเรื่องนั้นเช่นเดียวกัน
รางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม
รางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่ผู้กำกับภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลภาพยนตร์แห่งชาติ สุพรรณหงส์ ครั้งที่ 1 จัดขึ้นครั้งแรกใน พ.ศ. 2535 โดย หม่อมเจ้าชาตรีเฉลิม ยุคล ได้รับรางวัลจากการกำกับภาพยนตร์ คนเลี้ยงช้าง (2534)
กีฬาฮอกกี้ในโอลิมปิกฤดูร้อน 2020 – ทีมหญิง
การแข่งขันกีฬาฮอกกี้ในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันฮอกกี้ที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 6 สิงหาคม พ.ศ. 2564 ที่สนามกีฬาฮอกกี้โออิ ครั้งนี้จัดการแข่งขันกีฬาฮอกกี้ในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
รอบแบ่งกลุ่ม
การจับฉลากประกาศในวันที่ 23 พฤศจิกายน พ.ศ. 2562
All times are local (UTC+9).
กลุ่ม เอ
<section begin=AStandings /><section end=AStandings />
<section begin=A1 /> <section end=A1 /> <section begin=A2 /> <section end=A2 />
<section begin=A3 /> <section end=A3 />
<section begin=A4 /> <section end=A4 /> <section begin=A5 /> <section end=A5 /> <section begin=A6 /> <section end=A6 />
<section begin=A7 /> <section end=A7 /> <section begin=A8 /> <section end=A8 /> <section begin=A9 /> <section end=A9 />
<section begin=A10 /> <section end=A10 />
<section begin=A11 /> <section end=A11 /> <section begin=A12 /> <section end=A12 />
<section begin=A13 /> <section end=A13 /> <section begin=A14 /> <section end=A14 /> <section begin=A15 /> <section end=A15 />
กลุ่ม บี
<section begin=BStandings /><section end=BStandings />
<section begin=B1 /> <section end=B1 /> <section begin=B2 /> <section end=B2 /> <section begin=B3 /> <section end=B3 />
<section begin=B4 /> <section end=B4 /> <section begin=B5 /> <section end=B5 /> <section begin=B6 /> <section end=B6 />
<section begin=B7 /> <section end=B7 /> <section begin=B8 /> <section end=B8 /> <section begin=B9 /> <section end=B9 />
<section begin=B10 /> <section end=B10 /> <section begin=B11 /> <section end=B11 /> <section begin=B12 /> <section end=B12 />
<section begin=B13 /> <section end=B13 /> <section begin=B14 /> <section end=B14 /> <section begin=B15 /> <section end=B15 />
กลุ่มอาการอักเสบจากภาวะฟื้นตัวของระบบภูมิคุ้มกัน
กลุ่มอาการอักเสบจากภาวะฟื้นตัวของระบบภูมิคุ้มกัน (immune reconstitution inflammatory syndrome, IRIS) เป็นภาวะที่พบในผู้ป่วยโรคที่ทำให้มีภาวะภูมิคุ้มกันต่ำ ในช่วงที่ภูมิคุ้มกันกำลังฟื้นตัว และทำปฏิกิริยากับการติดเชื้อฉวยโอกาสที่มีอยู่ก่อนจนทำให้เกิดปฏิกิริยาการอักเสบอย่างรุนแรง จนทำให้ดูเหมือนว่ามีอาการแย่ลง
ช่องเขาคุนเจราบ
ช่องเขาคุนเจอราบ (红其拉甫口岸; درہ خنجراب; قونجىراپ ئېغىزى; Khunjerab Pass) เป็นช่องเขาความสูง 4693 m ในเทือกเขาการาโกรัม เป็นจุดยุทธศาสตร์บนพรมแดนตอนเหนือของประเทศปากีสถาน (แคว้นกิลกิต-บัลติสตาน อำเภอฮุนซา และ นคร) และบนพรมแดนทางตะวันตกเฉียงใต้ของประเทศจีน (ซินเจียง)
ชื่อ "คุนเจราบ" มาจากสองคำในภาษาวาคี: "khun" แปลว่าเลือด และ "jerab" แปลว่าลำคลอง
ช่องเขาฝั่งประเทศปากีสถานเป็นที่ตั้งของตู้เอทีเอ็มหนึ่งที่ให้บริการโดนธนาคารแห่งชาติปากีสถาน กับ วันลิงค์ ซึ่งยอมรับกันว่าเป็นตู้เอทีเอ็มที่ตั้งอยู่สูงที่สุดในโลก
คริสเตียนีและนีลเส็น
บริษัท คริสเตียนีและนีลเส็น (ไทย) จำกัด (มหาชน)  (อังกฤษ:Christiani & Nielsen ชื่อย่อ:CNT) ดำเนินธุรกิจรับเหมาก่อสร้างมาตั้งแต่ พ.ศ. 2447 เป็นผู้รับเหมาก่อสร้าง อนุสาวรีย์ประชาธิปไตย และ สนามฟุตบอลธรรมศาสตร์ รังสิต
ประวัติ
ก่อตั้งโดยวิศวกรชาวเดนมาร์กชื่อ รูดอฟ คริสเตียนี และกัปตันเรือชาวเดนมาร์ก อาเจ้ นีลเส็น ในปี พ.ศ. 2447 ที่ประเทศเดนมาร์ก โดยรับเหมาก่อสร้างสะพาน งานโครงสร้างเหล็ก งานต่อเรือ และ โครงสร้างคอนกรีต หลังจากเกิด สงครามโลกครั้งที่ 1ได้ขยายการรับงานไปทั่วโลก อาทิ อังกฤษ ภูมิภาคอเมริกาใต้ ออสเตรเลีย และ แอฟริกา
บริษัท คริสเตียนีและนีลเส็น (สยาม) จำกัด จดทะเบียนเป็นบริษัทอย่างเป็นทางการเมื่อวันที่ 10 กันยายน 2473 โดยมีผู้ถือหุ้นหลักคือ สำนักงานทรัพย์สินส่วนพระมหากษัตริย์ บริษัท อีสท์ เอเชียติก และบริษัท คริสเตียนีและนีลเส็น จำกัด กรุงโคเปนเฮเกน ต่อมาในปี พ.ศ. 2492 ได้เปลี่ยนชื่อเป็น บริษัท คริสเตียนีและนีลเส็น (ไทย) จำกัด
ในปี พ.ศ. 2534 บริษัท คริสเตียนีและนีลเส็น เป็นบริษัทที่ดำเนินธุรกิจก่อสร้างแห่งแรกที่เข้าจดทะเบียนในตลาดหลักทรัพย์แห่งประเทศไทย และต่อมาในเดือนพฤศจิกายน พ.ศ. 2535 บริษัทฯ ได้เปลี่ยนชื่อเป็น บริษัท คริสเตียนีและนีลเส็น (ไทย) จำกัด (มหาชน) ต่อมาในเดือนธันวาคมปีเดียวกัน บริษัทฯ ได้เข้าซื้อกิจการทั้งหมดของบริษัทแม่ที่เป็นบริษัทมหาชนในประเทศเดนมาร์ค นับเป็นการสร้างประวัติศาสตร์ การเข้าซื้อกิจการลักษณะนี้เป็นครั้งแรกในประเทศไทย
คณะผู้แทนทางทูตของประเทศสเปน
ประเทศสเปนเป็นประเทศหนึ่งที่มีความสัมพันธ์ทางการทูตกว้างขวางเกือบทั่วโลก รายชื่อข้างล่างนี้คือสถานเอกอัครราชทูตและสถานกงสุลใหญ่ของสเปนในต่างประเทศ (ไม่รวมสถานกงสุลใหญ่กิตติมศักดิ์)
รู้ทัน 18 มงกุฎ
รู้ทัน 18 มงกุฎ เป็นรายการสารคดีจากบีบีซี ที่ดำเนินรายการโดยอดีตมิจฉาชีพ 3 คนที่กลับตัวกลับใจมาให้ความรู้ คำเตือน และแฉเล่ห์กลโกงต่าง ๆ ของเหล่ามิจฉาชีพ
แสงระวี อัศวรักษ์
แสงระวี อัศวรักษ์ หรือ แสงระวี กรศรี (ชื่อเล่น: จุ๋ม) เป็นมิสไทยแลนด์เวิลด์ประจำปี พ.ศ. 2529 ซึ่งเป็นปีที่มีการกระชากมงกุฎกลางเวที จากนั้นได้เป็นศิลปินและได้ทำเพลงภายใต้สังกัด คีตา เรคคอร์ดส
ประวัติ
แสงระวี อัศวรักษ์ (จุ๋ม) เกิดวันที่ 28 มีนาคม พ.ศ. 2511 ที่ โรงพยาบาลราชวีถี เป็นมิสไทยแลนด์เวิลด์ประจำปี พ.ศ. 2529 ซึ่งเป็นปีที่มีการกระชากมงกุฎกลางเวที ได้เป็นตัวแทนสาวไทยไปประกวดมิสเวิลด์ ปี 1986 ที่สหราชอาณาจักร ตกรอบแรกหลังจากนั้น แสงระวี ได้รับการติดต่อจากค่ายเพลงคีตา เรคคอร์ดส ให้มาร้องเพลงออกอัลบั้ม
ซึ่งการออกอัลบั้มชุดแรกนั้น ประสบความสำเร็จอย่างมากโดยมีเพลงดังอย่าง แมงมุม, แม่มด ฯลฯโดยช่วงก่อนและระหว่างเป็นนักร้องเธอได้มีโฆษณาและงานละครออกมามากมาย
ด้านชีวิตส่วนตัว แสงระวีสมรสแล้ว ปัจจุบันมีบุตรชาย 1 คน ปัจจุบันกำลังศึกษาต่อที่มหาวิทยาลัยที่ประเทศสหรัฐอเมริกา
อิซาเบล โกลาร์ท
มาเรีย อิซาเบล โกลาร์ท ดูราโด้ (Maria Izabel Goulart Dourado) หรือรู้จักกันในนาม อิซาเบล โกลาร์ท เป็นนางแบบชาวบราซิล เกิดวันที่ 23 ตุลาคม ค.ศ. 1984 มักเป็นที่จดจำจากตำแหน่ง "นางฟ้า" ในวิคตอเรีย ซีเคร็ต จากปี 2005 ถึงปี 2008 และโฆษณาของเธอกับ Armani Exchange = แหล่งข้อมูลอื่น =
กีฬามวยสากลในเอเชียนเกมส์ 2010
มวยสากลในเอเชียนเกมส์ 2010 ได้มีการจัดขึ้นในโฝซานยิมเนเซี่ยม เมืองกว่างโจว ประเทศจีน ตั้งแต่วันที่ 16 ถึง 26 พฤศจิกายน พ.ศ. 2553
ซ็อง ฮี-อัน
ซ็อง ฮี-อัน (1461 – กรกฎาคม 1513) เป็นนักการเมืองและปรัชญาเมธีลัทธิขงจื๊อใหม่แห่งราชวงศ์โชซ็อน ดำรงตำแหน่งอัครมหาเสนาบดีในรัชกาลพระเจ้าชุงจงตั้งแต่ ค.ศ. 1513 จนเสียชีวิต ทั้งเป็นหนึ่งในผู้นำรัฐประหารและมีความดีความชอบสูงสุดในการยกพระเจ้าชุงจงขึ้นเป็นพระมหากษัตริย์
เรเน่ บาเรียนโตส
เรเน่ บาเรียนโตส (Rene Barrientos) หรือ อีเรเนียว บาเรียนโตส นักมวยสากลชาวฟิลิปปินส์ เกิดเมื่อ 25 กรกฎาคม พ.ศ. 2486 ที่ บาไลท์ อากลัน ประเทศฟิลิปปินส์ สถิติการชก 48 ครั้ง ชนะ 39 (น็อค 14) เสมอ 2 แพ้ 7
ประวัติ
บาเรียนโตสขึ้นชกมวยสากลครั้งแรกเมื่อ 2 ตุลาคม พ.ศ. 2505 ชนะน็อค ชาร์ลี คิด ยก 2 จากนั้นขึ้นชกชนะเป็นส่วนใหญ่ที่ฟิลิปปินส์ มีแพ้คะแนน สัมพันธ์ แหลมฟ้าผ่าเพียงครั้งเดียว ต่อมาได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 19 กันยายน พ.ศ. 2507 ชนะคะแนน ยัง เทอเรอร์ จากนั้นขึ้นชิงแชมป์ OPBF รุ่นไลท์เวทเมื่อ 27 กุมภาพันธ์ พ.ศ. 2508 แพ้คะแนน แฟลช อีลอร์เด ไม่ได้แชมป์ บาเรียนโตสยังขึ้นชกชนะต่อเนื่องมาตลอด และป้องกันแชมป์ฟิลิปปินส์ได้ 1 ครั้ง ก่อนจะขึ้นชิงแชมป์ OPBF อีกถึงสองครั้งใน พ.ศ. 2510 กับเปโดร อดิควิว จูเนียร์แต่ไม่สำเร็จ โดยครั้งแรกขึ้นชิงเมื่อ 21 มกราคม บาเรียนโตสเป็นฝ่ายแพ้คะแนน และเมื่อชกกันอีกครั้งเมื่อ 27 กุมภาพันธ์ ก็ทำได้แค่เสมอ ต่อมาบาเรียนโตได้ขึ้นชิงแชมป์โลกรุ่นซูเปอร์เฟเธอร์เวท WBC และ WBAเมื่อ 30 มีนาคม พ.ศ. 2511 แต่ทำได้เพียงเสมอกับฮิโรชิ โกบายาชิที่ ญี่ปุ่น บาเรียนโตสมาประสบความสำเร็จในการชิงแชมป์โลกเมื่อขึ้นชิงแชมป์โลกรุ่นซูเปอร์เฟเธอร์เวท WBCที่ว่างเมื่อ 15 กุมภาพันธ์ พ.ศ. 2512 ชนะคะแนน รูเบน นาวาร์โร ที่ ฟิลิปปินส์ แต่พอป้องกันแชมป์ครั้งแรกก็เป็นฝ่ายแพ้คะแนน โยชิอากิ นูมาตะ เมื่อ 5 เมษายน พ.ศ. 2513 เสียแชมป์โลกไป
หลังจากเสียแชมป์โลก บาเรียนโตสสามารถคว้าแชมป์ OPBF รุ่นซูเปอร์เฟเธอร์เวทมาครองได้เมื่อเป็นฝ่ายชนะน็อค สเลมาลย์ อิทธิอนุชิตไปเมื่อ 14 สิงหาคม พ.ศ. 2513 แล้วไปชกชนะที่ฮาวายอีก 2 ครั้ง จึงได้ชิงแชมป์โลกเป็นการแก้ทือกับนูมาตะอีกครั้งเมื่อ 3 มกราคม พ.ศ. 2514 แต่เป็นฝ่ายแพ้คะแนนไป บาเรียนโตสชกชนะรวดอีกสามครั้งก่อนจะหยุดชกไปใน พ.ศ. 2515 ก่อนจะกลับมาชกอีกใน พ.ศ. 2521 หลังจากที่ชกชนะคะแนน จง ซาเทียรียิม นักชกไทยเมื่อ 27 พฤษภาคม พ.ศ. 2521 แล้วก็แขวนนวมไป
คงกะพัน แสงสุริยะ
คงกะพัน แสงสุริยะ (เกิด 31 พฤษภาคม พ.ศ. 2516) ชื่อเล่น หนุ่ม เป็นนักแสดงและพิธีกรชาวไทย
ประวัติ
มีผลงานละครหลายเรื่องเช่น จินตปาตี,ตะวันทอแสง,มณีเนื้อแท้ ,จำเลยรัก,จากฝันสู่นิรันดร์,ทอง5, ตารีบุหงา,ขุมทรัพย์อมตะนคร,อังกอร์1,เต่ากินผักบุ้ง,วิญญาณหรรษา
ปัจจุบัน เป็นผู้บริหารบริษัท ดี ดอคคิวเมนทารี่ ผู้ผลิตรายการ ศักดิ์สิทธิ์คงกระพัน ,ล่า,บางอ้อ, ละคร ทีมล่าทรชน, เรื่องเด็ดเจ็ดย่านน้ำ ,แปลกแต่จริง, แฟ้มสืบสวน , หักเหลี่ยมโจร , อาชญากรรมหน้าหนึ่ง , food in love , เรื่องของเธอ และ ช่องยูทูบ บางอ้อทีวี
ชีวิตส่วนตัว สมรสกับ ปาณิศา ชัยคณารักษ์กูล (อุ้ม) กรรมการผู้จัดการบริษัท ไอแคนรีดซิสเต็ม (ประเทศไทย) แฟนสาวนอกวงการที่คบหาดูใจกันมานานกว่า 5 ปี ซึ่งจัดขึ้นที่โรงแรมเพชรรัตน์การ์เด้น อำเภอเมืองร้อยเอ็ด จังหวัดร้อยเอ็ด เมื่อ 8 มิถุนายน 2557 ปัจจุบันมีบุตรชาย 1 คน ชื่อ ด.ช.ภัทร แสงสุริยะ ให้กำเนิดเมื่อ 4 มีนาคม พ.ศ. 2558 และล่าสุดเมื่อวันที่ 30 กันยายน พ.ศ. 2561 ภรรยาได้คลอดลูกสาวฝาแฝด
แป๊ะอย่าร้อง
โดยซิงเกิลนี้ได้เปลี่ยนนักร้องนำเป็นคนที่ 3 หลังจากที่ เบน - เบนจามิน จุง ทัฟเนล นักร้องคนเก่าได้ออกจากวงซิลลี่ ฟูลส์ เมื่อปี พ.ศ. 2558 เนื่องจากได้ประสบอุบัติเหตุจากการเล่นฟุตบอลจนต้องพักรักษาตัวราว 6 - 12 เดือน ซึ่งในต่อมาปี พ.ศ. 2559 ทาง Facebook และ Instagram อย่างเป็นทางการของวงได้ประกาศว่า ริม - กฤษณะ ปานดอนลาน อดีตนักร้องนำวง WOIZE ได้เข้ามาเป็นนักร้องนำของวงอย่างเป็นทางการ ก่อนที่จะมีการปล่อยซิงเกิ้ลนี้ 1 วัน
โดยที่มาของชื่อเพลงนี้ได้มาจาก จักรินทร์ จูประเสริฐ (ต้น Silly Fools) ส่วนด้านดนตรีของเพลงนี้จะออกแนวเพลงยุคแรกๆของซิลลี่ ฟูลส์ โดยเป็นเพลงที่มีการโซโล่กีต้าร์ยาวที่สุดตั้งแต่เคยทำอัลบั้มของวงมา และมีการตีกลองโดยใช้กระเดื่องเดียวในการเบิ้ล
มิวสิกวีดีโอ
มิวสิกวีดีโอนี้ เป็นแนวหนังคัลท์ (cult film) เผยแพร่ครั้งแรกในวันที่ 8 สิงหาคม พ.ศ. 2559 กำกับโดย โจ้-สรพันธ์ กิ่งพะโยม ซึ่งเคยกำกับในมิวสิกวีดีโอเพลง “ไหนว่าจะไม่หลอกกัน” และ ”Hey” เมื่อ 17 ปีก่อน โดยสมาชิกในวงได้ใส่หน้ากากแสดงในมิวสิกวีดีโอนี้ เพื่อให้ตรงกับคอนเซ็ปต์ของมิวสิกวีดีโอนี้คือ ซูเปอร์ฮีโร่ ที่จะมาทำหน้าที่ทวงความสุขคืนให้กับคนที่กำลังเดือดร้อน เพื่อให้สอดคล้องกับเนื้อเพลงที่ต้องการปลุกความเป็นฮีโร่ในตัวเอง โดยมีการใช้ซีจี และเทคนิคพิเศษต่าง ๆ เข้ามาเพิ่มความล้ำให้กับเหล่าซูเปอร์ฮีโร่ซิลลี่ ทั้ง 4 คน
การตอบรับ
เพลง แป๊ะอย่าร้อง ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 8 สิงหาคม พ.ศ. 2559 ที่มีคนดาวน์โหลดมากที่สุด ในไม่กี่ชั่วโมงที่ปล่อย
กองทัพกัมพูชา
กองทัพพระราชาณาจักรกัมพูชา มีชื่ออย่างเป็นทางการว่า กองยุทธพลเขมรภูมินท์ (កងយោធធពលខេមរភូមិន្ទ; กงโยธพลเขมรภูมินฺท, Forces armées royales khmères; FARK) เป็นกำลังทหารแห่งชาติของประเทศกัมพูชา มีองค์พระมหากษัตริย์กัมพูชา พระบาทสมเด็จพระบรมนาถ นโรดม สีหมุนีทรงเป็นจอมทัพ (เทียบเท่าผู้บัญชาการทหาร) กองทัพกัมพูชาประกอบด้วยกองทัพบก กองทัพเรือ กองทัพอากาศและกองกำลังพิเศษ
กองทัพเขมร (2496-2513)
กองทัพพระราชอาณาจักรกัมพูชาก่อตั้งขึ้นเมื่อวันที่ 9 พฤศจิกายน พ.ศ. 2496 ภายใต้สนธิสัญญาฝรั่งเศส - เขมร สนธิสัญญานี้ทำให้เกิดการสิ้นสุดของสถานะรัฐในอารักขาของฝรั่งเศสและทำให้กัมพูชาได้รับสิทธิในการบริหารจัดการกิจการทหารของตนเป็นครั้งแรก ในช่วงเริ่มแรกบทบาทของกองทัพมีดังต่อไปนี้: มีกองกำลัง 50,000 นาย กองทัพเขมร ได้จัดขึ้นที่ระดับกองพันภายใต้ผู้บัญชาการทหารสูงสุดของกองทัพบกประมุขแห่งรัฐ ในช่วงเริ่มต้นของกองทัพนี้ไม่มีอาวุธอะไรมากกว่าปืนเล็กยาวปลอมที่ทำด้วยไม้เพื่อลวงกองทหารเวียดมิญ ด้วยเหตุนี้จึงทำให้กษัตริย์นโรดมสีหนุทรงจำใจลงนามในสนธิสัญญากับเวียดนามซึ่งไม่เป็นผลดีต่อกัมพูชาอย่างมาก ส่งผลให้กัมพูชาเสียดินแดนจำนวนมากให้แก่เวียดนามเหนือ
ภาค
กองยุทธพลเขมรภูมินทร์แบ่งเขตทหารตามสภาพภูมิศาสตร์ออกเป็น 5 ภูมิภาคทหารและ 1 ภูมิภาคทหารพิเศษ แต่ละภูมิภาคดูแลขึ้นตรงต่างๆ ที่อยู่ภายใต้การบังคับบัญชาตามเมืองและจังหวัดต่าง ๆ ดังนี้ :
กองทัพบกกัมพูชา
กองทัพบกกัมพูชาเป็นเหล่าทัพที่สำคัญที่สุดในจำนวน 3 เหล่าทัพ อาวุธส่วนมากของกัมพูชาจะเป็นอาวุธจากค่ายสังคมนิยมเดิมอย่างรัสเซียและจีน กองทัพกัมพูชาประกอบด้วย กรมทหารราบ 9 กรม, กองพันยานเกราะ 3 กองพัน, กรมทหารช่าง 4 กรม, และกองพลน้อยต่อต้านการก่อการร้าย 3 กองพล มีกำลังทหาร 124,000 นาย งบประมาณกลาโหม 120 ล้านดอลลาร์สหรัฐต่อปีโดยประมาณ
อาวุธส่วนมากเป็นอาวุธในยุคสงครามเย็นที่เคยใช้ในสงครามกลางเมือง ในปัจจุบันอาวุธหลายรายการได้รับการช่วยเหลือจากจีน รัสเซีย และสหรัฐ สำหรับอาวุธหลักของกองทัพบกกัมพูชาประกอบไปด้วย
ปืนใหญ่ต่อสู้อากาศยาน
ปืนกลต่อสู้อากาศยาน Soviet Army ZU-23-2 (ขนาด 23 มม. 4 ลำกล้อง) ปืนใหญ่ต่อสู้อากาศยาน Bofors 40L60 (M1) (ขนาด 40 มม. แท่นเดี่ยว) ปืนใหญ่ต่อสู้อากาศยาน Soviet Army AZP S-60 (ขนาด 57 มม. แท่นเดี่ยว)
รถถัง
100 x รถถังหลักแบบ Morozov T-54 (ติดตั้ง ป. 100 มม. ปก. 7.62 มม. 2 กระบอก) 250 x รถถังหลักแบบ OKB-520 T-55 (ติดตั้ง ป. 100 มม. ปก. 7.62 มม. 2 กระบอก) 200 x รถถังหลักแบบ Norinco Type-59 (ติดตั้ง ป. 100 มม. ปก.ร่วมแกน 7.62 มม. 2 กระบอก และ ปกตอ. 12.7 มม. 1 กระบอก) 100 x รถถังเบาแบบ N. Shashmurin and Zh.Y. Kotin PT-76 (ติดตั้ง ป. 76 มม. ปก. 7.62 มม. 1 กระบอก)
รถสายพานสนับสนุนการรบ
50 x รถรบทหารราบแบบ Kurganmashzavod BMP-3 (ติดตั้ง ป. 100 มม.)
รถสายพาน
70 x รถรบทหารราบแบบ Pavel Isakov BMP-1 (ติดตั้ง ปก. 7.62 มม. 3 กระบอก)
รถเกราะ
204 x รถเกราะลำเลียงพล Gorkovsky Avtomobilny Zavod BTR-60 100 x รถเกราะลำเลียงพล Automotive Factory No. 2 Zavod imeni Likhacheva BTR-152 160 x รถเกราะลำเลียงพล Fabryka Samochodów Ciężarowych OT-64
อากาศยาน
1 x เฮลิคอปเตอร์ใช้งานทั่วไปแบบ Eurocopter SA 365 Dauphin 4 x เฮลิคอปเตอร์ลำเลียงขนาดกลางแบบ Mil Moscow Helicopter Plant Mi-8 5 x เฮลิคอปเตอร์ลำเลียงขนาดกลางแบบ Mil Moscow Helicopter Plant Mi-17
กองทัพเรือกัมพูชา
ในปี 2548 รัฐบาลจีนได้บริจาคเรือตรวจการณ์ขนาด 46 เมตรจำนวน 4 ลำ เรือตรวจการณ์ขนาด 20 เมตรจำนวน 3 ลำ และเรือลำเลียงสัมภาระอีก 1 ลำให้กองทัพเรือกัมพูชาเพื่อช่วยเหลือในการป้องกันการกระทำผิดกฎหมายทางทะเลและลาดตระเวนปราบโจรสลัด
ทั้งนี้หลังจากการค้นพบแหล่งน้ำมันของกัมพูชาในบริเวณอ่าวไทย ทำให้เชื่อได้ว่ากองทัพเรือกัมพูชาอาจจำเป็นต้องจัดหาเรือตรวจการณ์ที่มีขนาดใหญ่เพิ่มเติมเพื่อลาดตระเวนคุ้มกันแหล่งผลิตน้ำมันของตน
กองทัพอากาศกัมพูชา
กองทัพอากาศกัมพูชามีฐานบินอยู่สองฐานคือ ฐานทัพอากาศพระตะบองและฐานทัพอากาศพนมเปญ แต่มีเครื่องบินประจำการที่ฐานทัพอากาศพนมเปญเพียงที่เดียว
กัมพูชาเคยจัดหาเครื่องบินขับไล่แบบ MiG-21 จำนวน 22 ลำจากรัสเซียในปี 2529 แต่เครื่องบินถูกสั่งกราวน์ทั้งหมดในปี 2535 เนื่องจากขาดงบประมาณ ต่อมาในปี 2539 กองทัพอากาศกัมพูชาว่าจ้างบริษัท Israel Aircraft Industry ให้ทำการปรับปรุง MiG-21 จำนวน 12 ลำ และจัดหา L-39C มือสองที่ได้รับการปรับปรุงอีก 6 ลำ โดยกองทัพอากาศกัมพูชาได้รับมอบ L-39C ทั้งหมดในปี 2540 แต่จากการที่สมเด็จฮุนเซ็นขับเจ้านโรดมรณฤทธิ์ออกจากการร่วมรัฐบาล ทำให้ธนาคารโลกและสหรัฐตัดความช่วยเหลือต่อกัมพูชา ซึ่งส่งผลกระทบกับโครงการปรับปรุง MiG-21 อย่างหลีกเลี่ยงไม่ได้ ทำให้อิสราเอลส่งมอบ MiG-21 คืนให้กับพูชา 2 ลำ ปัจจุบันเราไม่ทราบสถานะของเครื่องบินทั้ง 2 ลำนี้ แต่คาดว่าไม่สามารถทำการบินได้เนื่องจากขาดงบประมาณและขาดนักบินที่มีความชำนาญ
กองทัพอากาศกัมพูชามีอากาศยานดังต่อไปนี้